* Tlhokomeliso: Ke tšepa hore u tla fumana tlhahlobo ena e le molemo. Sebaka sena sa marang-rang se tšehelitsoe ke basebelisi - re fumana khomishene (ntle le litšenyehelo tse ling ho uena) haeba u reka ka sehokela sa rona. 13 Mphatlalatsane o setse a tlhabile! Re ka tlhomamisega ka seo ka go ela tlhoko boporofeti jo bogolo jwa ga Jesu jo bo malebana le go nna gone ga gagwe. Gompieno, re bona go diragadiwa ga jone ka ditiragalo tse di jaaka dintwa tse dikgolo, ditlala, dithoromo tsa lefatshe le tiro ya lefatshe lotlhe ya go rerwa ga dikgang tse di molemo. (Mathaio 24:3-14) Le fa maemo a a boima a Jesu a a boleletseng pele a ama le rona Bakeresete, re kgona go a itshokela ka kagiso le boipelo. Ka ntlha yang? Ka gonne re ela tlhoko lefoko la Modimo la boporofeti e bile re dumela dilo tse a re solofetsang tsone malebana le isagwe. Re a itse gore re tloga re tsena mo dinakong tse di molemo go gaisa tsotlhe ka gonne re mo karolong ya bofelo ya ‘motlha wa bokhutlo’! (Daniele 12:4) Lefatshe le mo mathateng a a seng kana ka sepe a a boleletsweng pele mo go Isaia 60:2 e e reng: “Bona, lefifi le tlaa bipa lefatshe, le lefifi le lentshontsho le tlaa bipa ditšhaba.” Motho a ka bona jang tsela mo lefifing leno? Ka go ela tlhoko lefoko la Modimo la boporofeti ka boikokobetso gone jaanong pele go nna thari. Batho ba ba dipelo di ikanyegang ba tshwanetse go leba kwa go Jehofa Modimo, Motswedi wa botshelo le lesedi. (Pesalema 36:9; Ditiro 17:28) Ke ka go dira seno fela motho a ka solofelang go bona tshedimosetso ya boammaaruri le tsholofelo ya go itumelela isagwe e e molemo e Modimo a e solofeditseng batho ba ba kutlo.—Tshenolo 21:1-5.